recursal/SuperWikiNEXT-32B huggingface dataset:
|  |  |  |
| --- | --- | --- |
| << |  **சூன் 2010** | >> |
| ஞா | தி | செ | பு | வி | வெ | ச |
|  |  | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 |  |  |  |
| **MMXX** |
|

**சூன் 2010**, ஒரு செவ்வாய்க்கிழமை தொடங்கி 30 நாட்களின் பின்னர் ஒரு புதன்கிழமை முடிவடைகிறது. தமிழ் நாட்காட்டியின் படி ஆனி மாதம் ஜூன் 15, செவ்வாய்க்கிழமை தொடங்கி, சூலை 16 வெள்ளிக்கிழமை முடிவடையும்.

சிறப்பு நாட்கள்
---------------

* சூன் 19 - ஆனி உத்தரம்

நிகழ்வுகள்
----------



---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**திருப்பத்தூர் முத்துக்குமாரசுவாமி கோயில்** தமிழ்நாட்டில் வேலூர் மாவட்டம், திருப்பத்தூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முத்துக்குமாரசுவாமி சன்னதியும், சிதம்பரேஸ்வரர், சிவகாமியம்பாள். உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பிங்குனி (பிரம்மோட்சம் ) மாதம் முக்கிய திருவிழா நடைபெறுகிறது. புரட்டாசி ( நவராத்திரி) மாதம் திருவிழா நடைபெறுகிறது. பிங்குனி (பிரம்மோட்சம் ) மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அடைநெடுங் கல்வியார்** ஒரு சங்க காலத் தமிழ்ப் புலவர்.

பெயர்க் காரணம்
--------------

அடை என்னும் சொல் நீரில் படரும் செடி இனங்களின் இலையைக் குறிக்கும். இங்கு அடை என்னும் சொல் அடை படர்ந்த ஊரைக் குறிக்கிறது. நெடுங்கிள்ளி, நெடுஞ்செழியன், நெடுஞ்சேரலாதன் என்னும் அரசர் பெயர்களிலும், நெடும்பல்லியத்தனார், நெடும்பார தாயனார் போன்ற புலவர் பெயர்களிலும் வருவது போல இப்புலவர் பெயரிலும் அடைமொழியாக அமைந்துள்ளது. கல்வியார் என்பது இப்புலவர்க்கு ஊர்மக்கள் இட்டு வழங்கிய பெயர்.

பாடிய பாடல்கள்
--------------

சஙக இலக்கியங்களில் இவர் பாடியதாக மூன்று பாடல்கள் உள்ளன. மூன்றும் புறநானூற்றில் இடம் பெறுகின்றன.

இவரது பாடல்கள் தரும் செய்திகள்:

### புறம் 283

அழும்பில் என்னும் ஊர் நீர்நாய் விளையாடும் ஆற்றுப்பகுதியில் இருந்தது என்றும், முதலை மேயும் அகழியைக் கொண்டது என்றும், இவ்வூரில் வலம்புரிக் கோசர்கள் வாழ்ந்தனர் என்றும் இப்பாடலில் புலவர் குறிப்பிட்டுள்ளார். வலம்புரி கோசரின் அவைக்களம் வலம்புரிச் சங்கு போன்ற அமைப்பினைக் கொண்டது.   

இங்குள்ள மணலில் மகளிர் தெற்றிப்பாவை விளையாடுவர். இவர்களது விளையாட்டு இந்தக் கோசரின் அவைக்கள விளையாட்டை விட நன்று என்கிறார் புலவர்.   

பச்சைநிற இலைகளைக் கொண்ட தும்பைப் பூவை அரசன் நெற்றிக்கு மேலே அணிந்திருந்தான் என்று கூறப்படுவதால் அரசனின் போரைப்பற்றி இப்பாடல் குறிப்பிடுகிறது என்பதைத் தெளிவாக உணரமுடிகிறது.

### புறம் 344 மகப்பாற்காஞ்சி

இப்பாடல் அடி ஒன்றிலும் சிதைவு உள்ளது.  

கணியன் சொல்லும் நல்லிலக்கணங்கள் அனைத்தும் கொண்ட ஒரு பெண்ணை மணக்கப்போவது யார் என்று ஊரார் பேசிக்கொள்கின்றனர். இரண்டு பேர் அந்தப் பெண்ணை மணக்க விரும்புகின்றனர்.  

ஒருவன் அந்தப் பெண்ணுக்குப் பரிச விலையாகத் தன் ஊரையும், சிறந்த செல்வங்களையும் தர முன்வருகிறான். அவனது ஊர் நெல் விளையும் வயல்களைக் கொண்டது. வயல்நெல்லை மயில்கள் மேய வரும். அந்த மயில்களை மகளிர் கைவளை குலுங்க வீசி ஓட்டுவர். அப்போது அந்த மயில்கள் அங்குள்ள துறைகளில் வளர்ந்திருக்கும் மருத மரத்தில் ஏறிக்கொள்ளும். அப்படிப்பட்ட ஊரையே அவளுக்கு விலையாகத் தர அவன் முன்வருகிறான்.   

மற்றொருவன் அரசன். அவன் பகைநாட்டைத் தீயிட்டுக் கொளுத்திய பண்பில்லா ஆண்மை கொண்டவன்.   

பெண்ணைப் பெற்றவர்கள் யாருக்கு அந்தப் பெண்ணைத் தரப்போகிறார்கள் என்பது ஊர் பேசிக்கொள்ளும் செய்தி.

### புறம் 345 மகப்பாற்காஞ்சி
**அடைமொழி** என்பது பலவகைகள் உள்ள ஒரு பொருளை, எவ்வித ஐயமும் இன்றி அப்பொருளை மட்டும் குறிக்கப் பயன்படுத்தும் ஒரு தனிச்சொல் ஆகும்.

வகைகள்
------

1. இனமுள்ள அடைமொழி
2. இனமில்லா அடைமொழி

### இனமுள்ள அடைமொழி

பல இனங்கள் உள்ள பொருளுக்கு அதன் இனம் பிரித்து அறிய உதவும் தனிச்சொல்லே இனமுள்ள அடைமொழி ஆகும்.

எடுத்துக்காட்டு:

**தமிழ்ப்பாடநூல்**
"பாடநூல்" என்பது தமிழ்ப்பாடநூல், ஆங்கிலப்பாடநூல், கணிதப்பாடநூல், அறிவியல் பாடநூல், சமூக அறிவியல் பாடநூல், கணிப்பொறியியல் பாடநூல் எனப் பல வகைகள் உள்ள ஒரு பொருளைக் குறிக்கும் சொல்.
இவற்றுள் தமிழ்ப் பாடத்துக்குரிய நூலை வகைப்பிரித்துக் காட்ட உதவும் வகையில் "தமிழ்" என்ற அடைமொழி இணைத்து "தமிழ்ப்பாடநூல்" என அமைகிறது. "பாடநூல்" என்பதற்கு "தமிழ்" அடைமொழியாக வந்துள்ளது. இது இன அடைமொழியாகும்.

#### இனமில்லா அடைமொழி

ஒரு பொருளுக்குரிய இனமாக இல்லாமல் இருப்பினும் அப்பொருளின் சிறப்புக் கருதி வழங்கப்படும் அடைமொழியே இனமில்லா அடைமொழி ஆகும்.

எடுத்துக்காட்டு:

**கருநிலவு**
நிலவானது வெண்மையானது; கருமை அதன் இனமன்று. எனினும் நிலைவைச் சிறப்பித்துக் கூற கருநிலவு எனப்படுகிறது. "கருமை" என்பது "நிலவின்" இனமல்ல. எனினும் கருநிலவு என்று அடைமொழியாக வந்துள்ளது. இது இனமில்லா அடைமொழி ஆகும்.

### மேற்கோள்

1. ↑   *ஏழாம்வகுப்பு,தமிழ்,மூன்றாம் பருவம்*. இலக்கணம்: தமிழ்நாடு பாடநூல் கழகம். 2014. பக். 18,19.
2. 1 2  "அடைமொழி".
**1984 மன்னார் படுகொலைகள்** 1984 டிசம்பர் 4 அன்று இலங்கையின் வடக்கே மன்னார் நகரில் இலங்கை இராணுவம் 107 க்கும் 150 க்கும் இடைப்பட்ட தமிழ் மக்களைப் படுகொலை செய்த நிகழ்வாகும்.

மூன்று இராணுவ வாகனங்கள் கண்ணிவெடியில் சிக்கியதில் ஒரு இராணுவத்தினர் கொல்லப்பட்டதற்குப் பழி வாங்கு நடவடிக்கையாக இப்படுகொலைகள் இடம்பெற்றன. மன்னார் மத்திய மருத்துவமனை, அஞ்சலகம், கத்தோலிக்க திருச்சபை மடம் ஆகிய இடங்களிலும், மற்றும் நெல் வயல்களில் பணியாற்றிக் கொண்டிருந்த விவசாயிகள், பேருந்துப் பயணிகள் மீது இராணுவம் தாக்குதல்களை மேற்கொண்டது. மன்னார் நகரைச் சுற்றியுள்ள முருங்கன், பரப்பன்கடல் போன்ற கிராமங்களிலும் தாக்குதல்கள் மேற்கொள்ளப்பட்டன. இத்தாக்குதல்களை அடுத்து அன்றைய இலங்கை அரசுத்தலைவர் ஜெயவர்தனா விசாரணைக்காக சனாதிபதி ஆணைக்குழு ஒன்றை நியமித்தார். இவ்வாணைக்குழுவின் உறுப்பினராக நியமிக்கப்பட்ட கத்தோலிக்க திருச்சபையின் உள்ளூர் மதகுரு மேரி பஸ்டியான் 1985 சனவரியில் கொலை செய்யப்பட்டார். இப்படுகொலைகளுக்கு சாட்சியமளித்த மெதடிஸ்த மறைப்பரப்புனர் ஜோர்ஜ் ஜெயராஜசிங்கம் 1984 டிசம்பரில் கொலை செய்யப்பட்டார்.

மேற்கோள்
--------

1. ↑  Brown (edit), Cynthia (1995). *Playing the "Communal Card": Communal Violence and Human Rights*. மனித உரிமைகள் கண்காணிப்பகம். பன்னாட்டுத் தரப்புத்தக எண்:1-56432-152-5. .  பக். 91
2. ↑  Hoole, Ranjan (2001). *Sri Lanka: The Arrogance of Power : Myths, Decadence & Murder*. யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு. பன்னாட்டுத் தரப்புத்தக எண்:955-9447-04-1.  பக். 327
3. ↑  Marks, Thomas (1996). *Maoist Insurgency Since Vietnam*. Routledge. பன்னாட்டுத் தரப்புத்தக எண்:0714646067.  பக். 231
*Aptenodytes forsteri* 
**பேரரசப் பென்குயின்** என்பதே உலகிலுள்ள பென்குயின்கள் யாவற்றினும் உயரமானதும் எடையுள்ளதும் ஆகும். இவை அண்டார்க்டிக்காவைத் தாயகமாகக் கொண்டவை. மற்ற பென்குயின்களைப் போலவே இவற்றாலும் பறக்கவியலாது. ஆண், பெண் பென்குயின்கள் அளவிலும் தோற்றத்திலும் ஏறத்தாழ ஒன்றுபோலவே இருக்கும். இவற்றின் உயரம் 48 அங்குலம் வரையும் எடை 22 முதல் 45 கிலோகிராம் வரையும் இருக்கும். இவற்றின் தலை, முதுகுப் பகுதிகள் கருப்பாகவும் வயிற்றுப்பகுதி வெள்ளையாகவும் மார்புப் பகுதி வெளிர்மஞ்சள் நிறத்திலும் காது மடலருகே நல்ல மஞ்சள் நிறத்திலும் இருக்கும். இவற்றின் இறக்கைப் பகுதி கடல் வாழ்க்கைக்கு ஏற்ப துடுப்பு போல் இருக்கும். மீன் இவற்றின் முதன்மையான உணவு.

### பருவநிலை

அண்டார்டிகா பகுதியில் ஏற்பட்டு வரும் பருவநிலை மாற்றத்தின் காரணமாக இந்த வகையான பெங்குயின்கள் வேகமாக அழிந்துவருகின்றன. 20ஆம் நூற்றாண்டில் ஏற்பட்டதைபோல 21ஆம் நூற்றாண்டிலும் இந்த வகைப்பறவைகள் அழியும் காலநிலையை பனிக்கட்டி உருகுதலின் காரணமாக ஏற்பட்டுள்ளது. அன்டார்க்டிக்காவின் ரோஸ் கடல் (Ross Sea) பகுதியில் கூட இந்த தாக்கம் இருக்கும்.

மேற்கோள்கள்
-----------

1. ↑  BirdLife International (2009). "*Aptenodytes forsteri*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2011.1*. பன்னாட்டு இயற்கைப் பாதுகாப்புச் சங்கம். 13 August 2011 அன்று பார்க்கப்பட்டது.
2. ↑  penguins at risk of extinction, scientists warn
**1984 ஆம் ஆண்டு சீக்கியர்களுக்கு எதிரான வன்முறை** (1984 anti-Sikh riots) என்பது இந்தியாவில் 1984 ஆம் ஆண்டு நிகழ்ந்த சீக்கியர்களுக்கு எதிரான கலவரத்தை குறிப்பதாகும்.

பின்னணி
-------

அமிர்தசரஸ் பொற்கோயில் மீதான ராணுவத் தாக்குதலையடுத்து, அக்டோபர் 31, 1984 அன்று இந்திரா காந்தியை அவருடைய சீக்கிய பாதுகாவலர்கள் சுட்டுக் கொன்றனர், படுகொலை செய்யப்பட்டதைத் தொடர்ந்து பல ஆயிரம் சீக்கியர்கள் இந்தியா முழுவதும் பல்வேறு இடங்களில் காங்கிரசாரால் தாக்கப்பட்டனர்.

தாக்கம்
-------

இந்த வன்முறையில் கொல்லப்பட்ட மற்றும் கடுமையாக பாதிக்கப்பட்ட சீக்கியர்களின் எண்ணிக்கை 35 ஆயிரம். சீக்கியர்கள் பலர் உயிருடன் கொளுத்தப்பட்டனர், பெண்கள் பாலியல் வன்முறைக்கு உள்ளாயினர். இந்தக் கலவரத்தில் டில்லியின் திரிலோக்புரி, மங்கோல்புரி, டிரான்ஸ்-யமுனா காலனிகள், சுல்தான்புரி, பாலம் காலனி பகுதி மக்கள் அதிகம் பாதிக்கப்பட்டனர். இந்த வன்முறை காங்கிரஸ் பிரமுகர்களின் உதவியுடன் நடத்தப்பட்டன என்று குற்றம் சாட்டப்பட்டது.

கருத்து
-------

கலவர சமயத்தில், நாஜி ஜெர்மனியில் இருந்த ஒரு யூதரைப் போல சொந்த நாட்டிலேயே தான் அகதியாக உணர்ந்ததாக பிரபல எழுத்தாளரும், 1984 கலவர சமயத்தில் மாநிலங்களவை உறுப்பினராக இருந்தவருமான குஷ்வந்த் சிங் குறிப்பிட்டார். 

அப்போதைய குடியரசுத் தலைவர் கியானி ஜெயில் சிங் தம் வீட்டை விட்டு வெளியே வரவே அஞ்சும் அளவு கலவரத்தின் தாக்கம் இருந்ததை பஞ்சாப், ஹரியானா உயர் நீதிமன்றத்தின் முன்னாள் தலைமை நீதிபதி ஆர்.எஸ். நருலா குறிப்பிட்டுள்ளார்.

தொடர்புடைய நீதிமன்ற வழக்குகள்
-----------------------------

சீக்கியர்களுக்கு எதிரான இந்தக் கலவரத்தின் போது தல் சிங், தாக்குர் சிங், குர்சரண் சிங் என்ற மூன்று சீக்கியர்கள் காங்கிரசின் முக்கிய பிரமுகரான ஜகதிஷ் டைட்லரின் தூண்டுதலால் கொல்லப்பட்டதாக ஜகதீஷ் டைட்லர் மீது வழக்கு பதிவு செய்யப்பட்டது. போதிய ஆதாரம் இல்லாததால் வழக்கை முடித்துக் கொள்வதாக சி.பி.ஐ 2010 ஆம் ஆண்டு கூறியது. 2013 ஆம் ஆண்டு இந்த வழக்கை மீண்டும் விசாரிக்க தில்லி நீதிமன்றம் உத்தரவிட்டது.

மேற்கோள்கள்
-----------

1. ↑  Indira Gandhi's death remembered பி பி சி 1 November 2009
2. ↑  Leaders 'incited' anti-Sikh riots பி பி சி 8 August 2005,
3. ↑  Sajjan Kumar acquitted, 5 others convicted in 1984 riots case The Hindu April 30, 2013
4. ↑  சீக்கியர் படுகொலை தினமலர் ஏப்ரல் 30,2013
5. ↑
6. ↑
7. 1 2 3 4 5  "காப்பகப்படுத்தப்பட்ட நகல்". 2014-06-10 அன்று மூலம் பரணிடப்பட்டது. 2014-08-15 அன்று பார்க்கப்பட்டது.
8. ↑
ஐரோப்பிய சிற்றெலிஒன்று
கிழக்கத்திய போகெமியாவில் உள்ள ஓரிடத்தில் சிற்றெலி புற்றுகள்
**சிற்றெலிகள்** (*Mole*) என்பன நிலத்திற்கு அடியில் வளைகளில் வாழத் தகவமைத்துக்கொண்ட சிறிய பாலூட்டிகளாகும். இவற்றின் உடல் உருண்டையாகவும் பட்டுப் போன்ற மென்மயிர்களையும் கொண்டிருக்கும். இவற்றின் கண்களும் காதுகளும் சட்டென்று கண்ணுக்குத் தெரியாததாகவும் சிறிதாகவும் இருக்கும். பின்னங்கால்கள் குன்றியும் முன்னங்கால்கள் குட்டையாக இருப்பினும் வளை தோண்ட ஏதுவாக வலுவாகவும் இருக்கும்.

சிற்றெலி என்பது பொதுவாக வட அமெரிக்கா, ஆசியா, ஐரோப்பாவில் காணப்படும் தால்ப்பிடே குடும்பத்தைச் சேர்ந்த விலங்குகளையே குறிக்கும்.

இவை பொதுவாக வளைதோண்டி சிறு மண்மேடுகளை ஏற்படுத்தும்.

இயல்புகள்
---------

### நிலத்திற்கடியில் மூச்சுவிடல்

மற்ற விலங்குகளை விட சிற்றெலிகளால் அதிகமான கார்பன் டை ஆக்சைடு உள்ள சூழலில் தாக்குப்பிடிக்க முடியும். இவற்றின் குருதியில் உள்ள ஒரு சிறப்பான ஈமோகுளோபின் ஆக்சிசனை நன்கு ஈர்த்து வைத்துக் கொள்வதே காரணமாகும். மேலும் சிற்றெலிகள் வெளிவிட்ட மூச்சுக் காற்றினைக் கூட பயன்படுத்தி ஆக்சிசனைப் பெறவியலும். இதனால் இவற்றால் ஆக்சிசன் குறைந்த சூழலிலும் வாழ முடிகிறது.

கூடுதல் கட்டைவிரல்கள்
---------------------

மோலின் பாதம்
சிற்றெலிகளுக்கு இயல்பான கட்டைவிரலுக்கு அடுத்து ஒரு கூடுதல் கட்டைவிரலும் உள்ளது.

உணவு
----

மண்புழுக்களே இவற்றின் முதன்மையான உணவு. மேலும் மண்ணுக்குள் காணப்படும் மற்ற சிறு முதுகெலும்பில்லா உயிர்களையும் இவை உண்கின்றன. வளைக்குள் விழுந்த மண்புழுக்களை நன்றாக மோப்பம் பிடித்து ஓடி வந்து அவற்றை உண்கின்றன. மேலும் இவற்றின் எச்சிலில் உள்ள ஒரு வகை நஞ்சு மண்புழுக்களை முடக்கி விடுகின்றனது. இதனால் சிற்றெலிகளால் இரையைக் கொல்லாமல் வைத்திருந்து வேண்டும் போது தின்ன முடிகிறது. சில வளைகளில் இவ்வாறு ஆயிரத்திற்கும் அதிகமான மண்புழுக்கள் உயிருடன் இருந்ததைக் கண்டறிந்துள்ளனர்.

நட்சத்திர வடிவ மூக்குடைய மோலினால் மனிதனால் பார்வையில் தொடர்வதை விடக் கூடுதலான வேகத்தில் இரையைத் தேடிப் பிடித்து தின்று விட முடியும்.

தோலும் மென்மயிரும்
------------------

1921-ஆம் ஆண்டைச் சேர்ந்த ஒரு விளம்பரம்
இவற்றின் மென்மயிர் பட்டுப் போல மென்மையானது. மேலும் தரைவாழ் விலங்குகளைப் போல ஒரு பக்கமாக சாய்ந்திருப்பதில்லை. எனவே சிற்றெலிகளால் வளைக்குள் பின்புறமும் எளிதாகச் செல்ல முடியும். எந்தப் பக்கம் தடவினாலும் மென்மையாக இருக்கும் தன்மையினால் மனிதர்களால் தோலணிகள் செய்ய விரும்பப் பட்டது. அலெக்சாந்திரா என்னும் அரசி ஒருவர் மோலின் தோலினால் செய்த அலங்கார ஆடைகளை அணிந்தமையால் மக்கள் இவற்றை விரும்பி வாங்கத் தொடங்கினர். இதனால் மனிதர்களுக்கு தோட்டங்களில் உள்ள உழவர்களுக்கு நன்மை செய்யக் கூடிய மண்புழுக்களை உண்பதன் மூலம் இடைஞ்சலாக எண்ணப்பட்ட சிற்றெலிகள் அவற்றின் தோலின் மதிப்புக் காரணமாக விரும்பப் பட்டன. தோலும் மென்மயிரும் கரும்பழுப்பு நிறத்தில் இருந்தாலும் வேண்டிய வண்ணத்தில் சாயமேற்ற முடியும்.

மேற்கோள்கள்
-----------

1. ↑  Campbell, Kevin. "Mole Distribution Maps". University of Manitoba. 24 மார்ச்சு 2010 அன்று மூலதளத்திலிருந்து பரணிடப்பட்டது எடுக்கப்பட்டது. 11 மார்ச்சு 2010 அன்று பார்க்கப்பட்டது.
2. ↑  "Secret of how moles breathe underground revealed". *The Telegraph*. 20 July 2010. Archived from the original on 23 July 2010.. பார்த்த நாள்: 19 August 2016.
3. ↑  Salisbury, David F. (2 பிப்ரவரி 2005). "Marsh-dwelling mole gives new meaning to the term 'fast food'". EurekAlert. 16 ஆகத்து 2016 அன்று மூலதளத்திலிருந்து பரணிடப்பட்டது எடுக்கப்பட்டது. 19 ஆகத்து 2016 அன்று பார்க்கப்பட்டது.
**சித்தூர் அரசுக்கல்லூரி** இந்திய மாநிலமான கேரளத்தில் உள்ள பழமையான கல்வி நிறுவனங்களில் ஒன்றாகும். கள்ளிக்கோட்டை பல்கலைக்கழகத்துடன் இணைவுப்பெற்ற இக்கல்லூரி, கேரள அரசின் கல்லூரிக்கல்வி இயக்ககத்தின் கீழ் சிறப்புநிலைக் கல்லூரி என்னும் சிறப்பினையும் பெற்றுள்ளது.

### படிப்புகள்

கலை, அறிவியல், வணிகவியல் பிரிவுகளில் இளங்கலை, முதுகலைப் படிப்புகள் இக்கல்லூரியில் உள்ளன. 

தமிழ், மலையாளம், பொருளியல், வரலாறு, தத்துவவியல் (மெய்யியல்), இசையியல் ஆகிய கலைப்பிரிவுத்துறைகளிலும் கணிதம், இயற்பியல், வேதியியல், தாவரவியல், விலங்கியல், மின்னணுவியல், புவியியல் ஆகிய அறிவியல் பிரிவுத்துறைகளிலும் வணிகவியல் துறையிலும் இளங்கலைப்பட்டப்படிப்பு உள்ளது. 

தமிழ், பொருளியல், தத்துவவியல் (மெய்யியல்), இசையியல் ஆகிய கலைப்பிரிவுத்துறைகளிலும் கணிதம், புவியியல் ஆகிய அறிவியல் பிரிவுத்துறைகளிலும் வணிகவியல் துறையிலும் முதுகலைப் பட்டப்படிப்பு உள்ளது. 

தமிழ், கணிதம், தத்துவவியல், இசையியல் ஆகிய துறைகளில் முனைவர்ப்பட்டப்பிரிவு செயல்படுகிறது. 

2018 முதல் தமிழ், கணிதம் ஆகிய துறைகளின் கீழ் ஆய்வியல் நிறைஞர்ப்பட்டப்பிரிவும் அறிவிக்கப்பட்டுள்ளது.    

ஒரு கல்வியாண்டில் ஏறக்குறைய 1400 மாணவர்கள் இக்கல்லூரியில் பயில்கின்றனர். 

தமிழ், மலையாளம், இந்தி, சமஸ்கிருதம் ஆகிய மொழிகளை இரண்டாம் மொழியாகத் தேர்ந்தெடுத்துப் படிக்கும் வாய்ப்பு உள்ளது.

### வரலாறு

1947 ஆம் ஆண்டு ஆகத்து மாதம் பதினொன்றாம் நாள் அதாவது, இந்திய சுதந்திரத்திற்கு நான்கு நாள் முன்பாக நிறுவப்பட்ட கல்லூரி ஆகும். 1954 முதல் சோகநாசினி என்றழைக்கப்படும் சித்தூர்ப்புழை ஆற்றின் கரையில் உள்ள தற்போதைய வளாகத்தில் செயல்பட்டுவருகிறது.

திரையிசைப் பாடகர்கள் (மறைந்த) சொர்ணலதா, கிருஷ்ண சந்திரன்,  தமிழ்த்திறனாய்வாளர்கள் (மறைந்த) ராஜமார்த்தாண்டன், அ. கா. பெருமாள், வேதசகாயகுமார், தலமரங்கள் நூலாசிரியர் (மறைந்த) சுந்தரசோபிதராஜ், கண்ணதாசன் ஆய்வாளர் பாலு ஆகியோர் இக்கல்லூரியில் பயின்ற மாணவர்களில் குறிப்பிடத்தக்கவர்கள்.

### இடம்

பாலக்காடு நகரத்திலிருந்து 17 கி.மீ தூரத்தில் சித்தூர் தத்தமங்கலம் நகராட்சியில் சோகநாசினி என்றழைக்கப்படும் சித்தூர்ப்புழை ஆற்றின் கரையில் அமைந்துள்ளது. 

கோயமுத்தூர் – கொல்லங்கோடு, கோயமுத்தூர் – புதுநகரம், கோயமுத்தூர் – தத்தமங்கலம் பேருந்து வழித்தடத்திலும் பொள்ளாச்சி – கொழிஞ்சாம்பாறை – பாலக்காடு பேருந்து வழித்தடத்திலும் அமைந்துள்ள இக்கல்லூரி பாலக்காடு மாவட்டத்தின் உட்பகுதிகளில் இருந்து பேருந்துத் தடங்களால் இணைக்ககப்பட்டுள்ளது.

### இலக்குமொழி

"பெரியோர் வழியே நல்வழி" என்னும் பொருள்படும் महाजनो येन गत : स पन्था என்னும் இந்திமொழி வாசகத்தினைத் தன் இலக்குமொழியாகக் கொண்டு இக்கல்லூரி இயங்குகிறது.

### துறைகள்

தமிழ், மலையாளம், பொருளியல், வரலாறு, தத்துவவியல் (மெய்யியல்), இசையியல் ஆகிய கலைப்பிரிவுத்துறைகளும் கணிதம், இயற்பியல், வேதியியல், தாவரவியல், விலங்கியல், மின்னணுவியல், புவியியல் ஆகிய அறிவியல் பிரிவுத்துறைகளும் வணிகவியல் துறையும் ஆக பதினான்கு துறைகள் முதன்மைத்துறைகளாக இயங்குகின்றன. 

இந்தித்துறை, சமஸ்கிருதத்துறை, விளையாட்டுத்துறை ஆகியனவும் இயங்குகின்றன.

மேற்கோள்கள்
-----------
**சிலப்பதிகாரக் குறிப்புரை** என்பது சிலப்பதிகாரம் நூலுக்கு எழுதப்பட்ட முதலாவது உரை. சிலப்பதிகாரத்துக்கு எழுதப்பட்ட பழமையான உரைகள் மூன்று. 12 ஆம் நூற்றாண்டில் எழுதப்பட்ட அடியார்க்கு நல்லார் உரை. இவரது உரையில் குறிப்பிடப்பட்டுள்ள சிலப்பதிகார அரும்பத உரை. இந்த அரும்பதவுரையில் குறிப்பிடப்பட்டுள்ள அதற்கும் முந்திய உரை ஆகியவை அந்த மூன்று உரைகள். 

இவற்றில் காலத்தால் முந்தியதும், அரும்பதவுரையில் குறிப்பிடப்பட்டதுமான முதல் உரையே சிலப்பதிகாரக் குறிப்புரை. 

இந்தக் குறிப்புரை கூறும் செய்திகளில் சில:

* ஐயவித்துலாம், கைபெயரூசி என்பனவற்றிற்கு வேறு உரை சொல்வாரும் உளர்.
* ஆடகமாடம் – திருவனந்தபுரம்; இரவிபுரம் என்பாரும் உளர்.
* அன்றியும் சரிகம்பதநி என்பாரும் உளர்.
* அரங்கம் – திருவரங்கம்; ஆற்றிடைக்குறை என்பாரும் உளர்

கருவிநூல்
---------

* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005

அடிக்குறிப்பு
-------------

1. ↑  15 அடைக்கலக்காதை 213
2. ↑  ஆடகமாடத்து அறிதுயில் அமர்ந்தோன் 26 கால்கோள் காதை 52
3. ↑  எழுத்து எழுத்து ஆக, வழு இன்று இசைக்கும் குழலோன் அரங்கேற்றுக் காதை 68-69 என்பதை விளக்கும்போது
4. ↑  ஆற்று வீ அரங்கத்து, 10 நாடுகாண் காதை 156
**ஈதல் சகப்பிணைப்பு** அல்லது **அணைவு சகப்பிணைப்பு** (Coordinate Covalent Bond) என்பது பிணைப்பில் ஈடுபடும் அணுக்களில் ஏதாவது ஒரு அணு மட்டுமே பிணைப்பிற்கான ஓர் இணை எதிர்மின்னிகளைத் தந்து ஏற்படுத்தப்படும் பிணைப்பு ஆகும். இது சகப்பிணைப்பின் ஒரு வகையாகும். பிணைப்பிற்கான ஓர் இணை எதிர்மின்னிகளை வழங்கும் அணுவானது கொடுக்கும் அணு (Donor Atom) எனவும், அவ்வாறு தரப்படும் எதிர்மின்னிகளை ஏற்கும் அணுவானது ஏற்பி அணு (Receptor Atom) எனவும் அழைக்கப்படுகின்றன.

உதாரணங்கள்
----------

அமோனியா மற்றும் போரான் முப்புளோரைடு இணைந்து உருவாகும் கூட்டு விளைபொருள் உருவாகும் செயல்முறையானது ஈதல் சகப்பிணைப்பு உருவாதலை உள்ளடக்கியுள்ளது.
ஈதல் சகப்பிணைப்பில் பிணைப்பிற்காக வழங்கப்படும் ஒரு இணை எதிர்மின்னிகள் சில நேர்வுகளில் ஒரு மூலக்கூறிலிருந்து மற்றொரு மூலக்கூற்றிற்குத் தருவதாக அமையும். உதாரணமாக, அமமோனியா மற்றும் போரான் முப்புளோரைடு ஆகியவற்றிற்கு இடையேயான பிணைப்பினைக் கருத்தில் கொள்ளும் போது, அம்மோனியா மூலக்கூறானது ஒரு இணை எதிர்மின்னிகளை போரான் முப்புளோரைடிற்கு வழங்குகிறது. போரான் முப்புளோரைடு ஒரு எலக்ட்ரான் குறை சேர்மமாக இருப்பதால் அதில் உள்ள வெற்றுக்கூடு அம்மோனியா மூலக்கூறால் வழங்கப்படும் ஒரு இணை எலக்ட்ரான் (அ) எதிர்மின்னிகளை வாங்கிக் கொள்கிறது. ஆகவே, ஈதல் சகப்பிணைப்பானது உருவாகிறது.

மேற்கோள்கள்
-----------

1. ↑  "Coordinate Covalent Bond: Definition and Examples". *Chemistry Learner* (ஆங்கிலம்). 2021-02-21 அன்று பார்க்கப்பட்டது.
**அகனேசு கில்பெர்னே** (*Agnes Giberne*, 19 நவம்பர் 1845, பெல்காம், இந்தியா – 20 ஆகத்து 1939, ஈசுட்டுபவுர்னே, இங்கிலாந்து) ஒரு பெயர்பெற்ற பிரித்தானிய எழுத்தாளர் ஆவார். இவர் அற, சமயக் கருப்பொருள்களில் குழந்தைப் புனைவிலக்கியப் படைப்பாளரும் மக்கள் வானியல் எழுத்தாளரும் ஆவார்.

ஐரோப்பிய, இலண்டன் பள்ளிகளில் கல்விகற்ற இவர், தனது தந்தையான படைத் தளபதி சார்லசு கில்பர்னே இந்தியாவில் இருந்து பணிவிடை பெற்றதும், அறவியல் புதினங்களையும் சிறுகதைகளையும் ஏ. ஜி. என்ற பெயரில் சமயநெறிக் கழகத்துக்காக வெளியிட்டார். பின்னர் இவர் தன் புனைவு எழுத்துகளுக்கும் வானியல், இயற்கையியல் நூல்களுக்கும் முழுப்பெயரையும் பயன்படுத்தலானார். இவர் குழந்தை எழுத்தாளராகிய சார்லத்தி மரியா தக்கர் வாழ்க்கை வரலாற்று நூலும் எழுதி வெளியிட்டார். இவரது எழுத்துகள் அனைத்துமே 1910 க்கு முன்பேவெளியாகின.

கில்பர்னே பயில்நிலை வானியலாளர் ஆவார். இவர் பிரித்தானிய வானியல் கழக உருவாக்கக் குழுவில் பணியாற்றினார். 1890 இல் அதன் நிறுவன உறுப்பினர் ஆனார். இவரது *சூரியன், நிலா, விண்மீன்கள்: தொடக்கநிலை வானியல்* (1879) எனும் ஆக்சுபோர்டு பல்கலைக்கழகப் பேராசிரியர் சார்லசு பிரிச்சர்டுவின் அறிமுகத்துடன் வெளியிடப்பட்ட படவிளக்க நூல், 20 ஆண்டுகளில் பல பதிப்புகள் கண்டு, 25,000 படிகளுகளுக்கு மேல் விற்று இவருக்குப் பெரும்பெயர் ஈட்டித் தந்தது. பின்னர் இவர் "விண்மீன்களுக்கு இடையே" எனும் நூல், அவரே அறிமுகத்தில் கூறுவது போல, "சூரியன், நிலா, விண்மீன்கள்" என்ற நூலின் இளைஞருக்காக எழுதிய பதிப்பேயாகும். இந்நூல் வானியலில் ஆர்வம் கொண்ட இகோன் என்ற சிறுவனைப் பற்றிய நூலாகும். இகோன் ஒரு வானியல் பேராசிரியரைச் சந்திக்கிறான். அவர் இகோனுக்கு விண்மீன்களையும் சூரியக் குடும்பத்தையும் பற்றி விளக்குகிறார்.

இணைய எழுத்து
------------

* *Young Folks' Library, Volume XI (of 20) by Various* at குட்டன்பேர்க் திட்டம்
* *The Empire Annual for Girls, 1911 by Various* at குட்டன்பேர்க் திட்டம்
* The World's Foundations or Geology for Beginners

மேற்கோள்கள்
-----------

1. ↑  "GIBERNE, Agnes". *Who's Who*. பாகம் 59. 1907. p. 672.

* *Oxford Dictionary of National Biography*
* Chapman, Allan (1998). *The Victorian amateur astronomer : independent astronomical research in Britain, 1820-1920*. Chichester: Wiley published in association with Praxis Pub. Chichester. பன்னாட்டுத் தரப்புத்தக எண்:9780471962571.
**மோடி விளையாட்டு**  கரணம் போடும் போட்டி விளையாட்டு. கரணம் உருளும் கரணமாகவோ, கை உன்றிப் போடும் கரணமாகவோ இருக்கும். மதுரை மாவட்டத்தில் தேவாங்குச் செட்டியார் வகுப்புப் பெரியவர்கள் பொங்கலுக்கு மறுநாள் இதனை விளையாடுவர்.இன்றளவும் ஈரோடு மாவட்டம் நம்பியூர் வட்டம் காவிலிபாளையம் கிராமத்தில் மாட்டு பொங்கலன்று இளைஞர்களால் மோடி எடுத்தல் விளையாடப்பட்டு வருகிறது.

ஆடும் முறை
----------

இரண்டு பேர் இரண்டு பக்கம் நிற்பர். ஒருவர் நீறு போடும் பூசாரி. மற்றொருவர் கரணம் போட்டுக்கொண்டு சென்று பொருள்களை எடுத்துவருபவர். 

எடுத்துவருபவர் பக்கத்திலிருந்து அவர்களுக்கு இடையில் கரகம், வாழைத்தண்டு, ஆட்டுக்கால், வாழைப்பழம், முட்டை, உலக்கை, தேங்காய் என்று ஏழு பொருள்கள் வைக்கப்பட்டிருக்கும். கரணம் போட்டுக்கொண்டு சென்று ஒவ்வொரு பொருளாக எடுத்துவந்து தன் இடத்தில் வைத்துக்கொள்ள வேண்டும். இதுதான் விளையாட்டு. 

கரணம் போட்டுக்கொண்டு செல்லும்போது பூசாரி நீறு தூவுவார். கரணம் போடும் வேகத்தில் நீறு தன் மேல் படாவண்ணம் சென்று பொருள்களை எடுத்துவர வேண்டும். நீறு பட்டுவிட்டால் ஆட்டம் அடுத்தவர் கைக்கு மாறும்.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

மேற்கோள்
--------

1. ↑  இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
மோட்டார் வாகனங்கள்

மோட்டார் வாகனங்கள்
------------------

```
எந்திரத்தால் வாகனங்களை ஓட்டவேண்டுமென்ற முயற்சி நெடுங்காலமாக இருந்துவந்தது. கியூனாட் (Cugnot) என்ற பிரெஞ்சு தளபதி 1770-ல் பீரங்கி வண்டியை இழுத்துச் செல்ல ஓர் எந்திரத்தை அமைத்தார். அது நீராவியால் இயங்கும் எந்திரம். அதைத் தொடர்ந்து நீராவி எந்திர வண்டிகள் தோன்றலாயின. ஆனால் அவற்றால் வேகமாகச் செல்ல முடியாது; நீராவி எந்திரம் பெரிதாகவும் இருந்தது. ஆகவே ஜெர்மனி, பிரான்ஸ், இத்தாலி, அமெரிக்கா முதலிய நாடுகளில் பலர் இந்த எந்திரத்தைத் திருத்தி அமைக்கும் முயற்சியில் ஈடுபட்டனர்.
பெட்ரோலிய எண்ணெயால் இயங்கும் எந்திரம் 1860-ல் அமைக்கப்பட்டது. இதை காரில் பொருத்தி ஓட்டத் தொடங்கினர். இந்த எந்திரத்தை அமைத்ததில் ஜெர்மானியைச் சேர்ந்த ஆட்டோ (Otto), டேம்லர் (Daimler),குலுகார்ஜியா (GluGörgio) ,பென்ஸ்(Benz),காகர்ஃப் (gâGurf) முக்கியமானவர்கள். இவர்களுள் பென்ஸ் 1887 முதல் கார்களை உற்பத்தி செய்து விற்கத் தொடங்கினார். டன்லப் (Dunlop) என்ற அமெரிக்கர் 1888-ல் காற்றடைத்த சக்கரங்களைக் காரில் பொருத்தி ஒட்டு வதற்கும் வழி கண்டார். கார் உற்பத்தி முறைக்கு உதவிய மற்றோர் அமெரிக்கர் "போர்டு" (Ford, த.க.). இவர் 1903-ல் தம் மோட்டார் நிறுவனத்தை அமைத்தார். காரின் அமைப்பைச் சீர்திருத்தி உற்பத்தி முறையில் புதிய வழிகளைக் கையாண்டு, குறைந்த விலையில் இவர் கார்களை விற்கத் தொடங்கினார்.
முதல் உலக யுத்தத்திற்குப் பிறகு காரின் அமைப்பிலும் உற்பத்தியிலும் பெரும் முன்னேற்றம் ஏற்படலாயிற்று. இப்போது ஒவ்வோராண்டும் புதுப்புது வடிவங்களில் கார்களைத் தயாரித்து வருகின்றனர். அவ்வப்போது உறுப்புக்களிலும் முன்னேற்றமான பல மாறுதல்களைச் செய்து வரு கிறார்கள். கார்களில் பல வசதிகளும் உள்ளன. வானொலி, தொலைபேசிமுதலிய சாதனங்களைக் காரில் பொருத்திக் கொள்ளலாம். காற்றுப் பதனாக்கம் (Air Condition) செய்யப்பட்ட கார்களும் உள்ளன. பந்தயத்திற்கெனத் தனிவகைக் கார்கள் உண்டு. இன்று இந்தியாவில் டில்லி, கல்கத்தா, பம்பாய், சென்னை ஆகிய இடங்களில் மோட்டார் கார் தயாரிக்கும் தொழிற்சாலைகள் உள்ளன. காரில் ஆயிரக்கணக்கான உறுப்புகள் உள்ளன. இவற்றுள் மிக முக்கியமானது எஞ்சின். இது உள்ளெரி எஞ்சின் (த.க.) வகையைச் சேர்ந்தது. பெட்ரோலிய எண்ணெயும் காற்றும் கலந்த கலவையை எரிக்கச் செய்து, கார் இயங்குவதற் கான சக்தியை இந்த எஞ்சின் உண்டாக்கு கிறது. பஸ், லாரி முதலியவற்றிலும் சிலவகைக் கார்களிலும் டீசல் எண்ணெய் எரிபொரு ளாகப் பயன்படுகிறது. மோட்டார் வண்டி களை ஒட்டுவதற்கு நல்ல பயிற்சி பெற்றுப் பின்னர் அதற்கான உரிமத்தையும்(Licence) பெற வேண்டும். உரிமம் இன்றி மோட்டார் வண்டிகளை ஒட்டுவது சட்டப்படி குற்றமாகும்.
```

1. ↑
**சூத்திரகர்** (Shudraka) (IAST: **Śūdraka**) பரத கண்டத்தில் கிபி நான்காம் நூற்றாண்டில்,
உஜ்ஜைன் நாட்டை ஆண்ட மன்னரும், சமஸ்கிருத மொழி நாடக ஆசிரியரும் ஆவார். மன்னர் சூத்திரகர், மிருச்சகடிகம் \_ (மண்ணியல் சிறுதேர் - *The Little Clay Cart*), வினவாசவத்தை (*Vinavasavadatta*), பாணர் *(bhana)* (short one-act monologue), மற்றும் பத்மபிரபிரித்தகா (*Padmaprabhritaka*). போன்ற சமஸ்கிருத நாடகங்களை இயற்றியவர் ஆவார்.

மனித உறவுகளின் உன்னதங்களைக் கிளர்ந்தெழத்தூண்டும் "மிருச்சகடிகம்" நாடகம், மன்னர் சூத்திரகரால் கிபி நான்காம் நூற்றாண்டில் இயற்றபப்ட்டது.

சூத்திரகரின் சிறப்புகள்
-----------------------

மன்னர் சூத்திரகர் அஸ்வமேத யாகத்தை முடித்து, தமது 110வது வயதில், தன் மகனுக்கு முடிசூட்டியப் பின்னர் காடுறை வாழ்க்கை மேற்கொண்டவர். சூத்திரகர் ரிக் வேதம், சாம வேதம், கணக்கியல், காமசாஸ்திரம் கற்றதுடன், காட்டு யாணைகளை பிடித்து, பயிற்சி அளித்து, அவைகளை யாணைப்படையில் சேர்க்கும் கலையை அறிந்தவர் .

சூத்திரகர் இயற்றிய மிருச்சகடிகம் எனும் நூல் உலகின் பல மொழிகளில் மொழி பெயர்க்கப்பட்டும், நாடகமாகவும் அரங்கேற்றப்பட்டுள்ளது. சங்கரதாஸ் சுவாமிகள் மிருச்சகடிக நாடகத்தை தமிழில் அரங்கேற்றியுள்ளார்.

இந்தியவியல் அறிஞரான பார்லே பி. ரிச்சர்டு, சூத்திரகர் என்பது தொன்மவியல் பெயராக இருக்கும் என்றும், மிருச்சகடிக நாடக நூலின் ஆசிரியர் இதுவரை எவராலும் அறியப்படவில்லை எனக் கூறுகிறார். 
கிபி மூன்றாம் நூற்றாண்டில் வாழ்ந்த ஈஸ்வரதாசின் தந்தையான இந்திராணி தத்தா அல்லது சிவதத்தன் எனும் ஆபிர நாட்டு மன்னரின் புனை பெயரே சூத்திரகர் எனச் சில பண்டைய வரலாற்றாசிரியர்கள் கருதுகிறார்கள்.

அடிக்குறிப்புகள்
----------------

1. ↑  Śūdraka INDIAN DRAMATIST
2. 1 2  Banerjee, Biswanath (1999). *Shudraka*. Makers of Indian Literature. New Delhi, India: Sahitya Academy. பக். 4. பன்னாட்டுத் தரப்புத்தக எண்:81-260-0697-8. .
3. ↑  Bhattacharji, Sukumari *History of Classical Sanskrit Literature*, Sangam Books, London, 1993, ISBN 0-86311-242-0, p.93
4. ↑  The little clay cart (Mrcchakatika) a Hindu drama, attributed to King Shudraka; translated from the original Sanskrit and Prakrits into English prose and verse
5. 1 2  Farley P. Richmond (1993). *Indian Theatre: Traditions of Performance*. Motilal Banarsidass. பக். 55–57. பன்னாட்டுத் தரப்புத்தக எண்:9788120809819. .
6. ↑  Warder, Anthony Kennedy (1990). "Chapter XX: Drama in the +3 ; Śūdraka; Contemporary Lyric Poetry". *Indian Kāvya Literature, Volume 3* (second ). Delhi: Motilal Banarsidass. பக். 3. பன்னாட்டுத் தரப்புத்தக எண்:81-208-0448-1.
7. ↑  Banerjee 1999, ப. 9 citing Konow, Sten (1920) (in German). *Das Indische Drama*. Berlin: Walter de Gruyter. பக். 57.

மேற்கோள்கள்
-----------

* Ryder, Arthur William. Translator. *The Little Clay Cart (Mrcchakatika): A Hindu Drama* attributed to King Shudraka, Cambridge, Ma: Harvard University Press, 1905.

வெளி இணைப்புகள்
---------------

* குட்டன்பேர்க் திட்டத்தில் Shudraka இன் படைப்புகள்
* ஆக்கங்கள் சூத்திரகர் இணைய ஆவணகத்தில்
* *The Little Clay Cart* by Shudraka, translated by Arthur W. Ryder (1905).
* Sudraka Biography
**சுசான்னி மாதென்** *(Suzanne Madden)* ஓர் அமெரிக்க வானியலாளர் ஆவார். இவர் பிரான்சு, பாரீசில் உள்ள சாக்கிளே அணுக்கரு ஆய்வு மையத்தில் ஆய்வாலராகப் பணிபுரிகிறார். இவருக்கு 1995 இல் அமெரிக்க வானியல் கழகத்தால் ஆன்னி ஜம்ப் கெனான் வானியல் விருது வழங்கப்பட்டுள்ளது.

மாதென் குறும்பால்வெளிகளையும் பிற பால்வெளிகளில் உள்ள உடுக்கணத்திடைப் பொருள்களையும் ஆய்வு செய்துள்ளார். இவருக்கு எர்ழ்செல் விண்வெளி வான்காணகத்தில் உத்தரவாதமான நேரம் ஒதுக்கப்பட்டுள்ளது.

இவர் பால்வெளிகள், புடவி சார்ந்த எட்டாம் பிரிவிலும் (2012 வரையில்) பால்வெளிகளுக்கான ஆணையம் 28 இலும் (2015 வரையில்) முன்பு இணைந்து பன்னாட்டு வானியல் ஒன்றியத்தில் முனைவாகச் செயல்பட்டுள்ளார். அண்மையில் இவர் உடுக்கணப்பொருள், களப்புடவி சார்ந்த எச் பிரிவிலும் அண்டவியல், பால்வெளிகள் சார்ந்த ஜே பிரிவிலும் இணைந்து செயல்பட்டு வருகிறார்.

மேற்கோள்கள்
-----------

1. ↑  "Annie Jump Cannon Award in Astronomy". *American Astronomical Society*. 27 June 2016. 4 July 2016 அன்று பார்க்கப்பட்டது.
2. ↑  "Suzanne Madden and Maud Galametz Interview". *www.astronomynow.com*. 2014. 20 செப்டம்பர் 2016 அன்று மூலம் பரணிடப்பட்டது. 12 July 2016 அன்று பார்க்கப்பட்டது.
3. ↑  "Administration - Suzanne Madden". *www.iau.org*. 5 Dec 2016 அன்று பார்க்கப்பட்டது.
**ஆர்ஜே சுச்சி** (RJ Suchi - Radio Jockey Suchi) என பரவலாக அறியப்படும் **சுசித்ரா** (Suchitra) தமிழகத்தைச் சேர்ந்த வானொலி ஒலிபரப்பாளர் ஆவார். தமிழ், மலையாளம், தெலுங்கு மொழித் திரைப்படங்களில் மொத்தமாக நூற்றுக்கும் மேற்பட்ட பாடல்களைப் பாடியுள்ளார்.

ஆரம்பத்தில் ரேடியோ மிர்ச்சி (சென்னை) பண்பலை வானொலி நிலையத்தில் பணியாற்றிய இவர், தற்போது ரேடியோ ஒன் (சென்னை) பண்பலை வானொலி நிலையத்தில் பணியாற்றி வருகிறார்.

சர்ச்சை
-------

இவர் தன் கீச்சு கணக்கு கொந்தர்களால் கைப்பற்றப்பட்டு உள்ளதாக கூறினார், இவரின் கீச்சு கணக்கிலிருந்து தன்னை நடிகர் தனுசின் பாதுகாவலர்கள் தொந்தரவு செய்ததாக தெரிவித்தார். தனுசு தனக்கு போதை கொடுத்து தன்னை வன்புணர்ந்ததாக கூறினார். நடிகர்கள் தனுசு, அனுயா, அன்சிகா, அனிருத், சஞ்சிதா செட்டி, மற்றும் ஆண்ட்ரியா ஆகியோர் நெருக்கமாக இருக்கும் படங்களையும் அட்டவணை போட்டு வெளியிட்டு வருகிறார். பாடகி சுசித்ரா மன அளவில் பாதிக்கப்பட்டுள்ளதாக அவரது கணவர் கார்த்திக் தெரிவித்திருந்தார். பாடகி சின்மயி தனுசுடனும் அன்ரித்துடனும் இருப்பது போன்ற நிழற்ப்படங்களை வெளியிட்டிருந்தார். விஜய் தொலைக்காட்சியில் நிகழ்ச்சி நடத்தும் டிடி என்பவர் வேறு ஆணுடன் இருப்பது போன்ற நிழற்படங்களை வெளியிட்டிருந்தார்

உசாத்துணை
---------

* Off the air with RJ Suchi பரணிடப்பட்டது 2012-11-13 at the வந்தவழி இயந்திரம்
* College Life with Suchi
* சுசித்ரா பற்றிய வாழ்க்கைக் குறிப்புகள் பரணிடப்பட்டது 2016-07-30 at the வந்தவழி இயந்திரம்

வெளியிணைப்புகள்
---------------

* சுசித்ராவின் சொந்த இணையத்தளம் பரணிடப்பட்டது 2015-10-08 at the வந்தவழி இயந்திரம்

மேற்கோள்கள்
-----------

1. ↑  The Many Disturbing Sides And Faces Of #Suchileak
2. ↑  Singer Suchitra leaks private pictures of Dhanush, Trisha, Hansika Motwani and other celebrities
3. ↑  சுசிலீக் விவகாரம்: உணர்வுகளை மதிப்பதாக செல்வராகவன் விளக்கம்
4. ↑  Suchitra going through certain emotional condition: Husband Karthik on her tweets
5. ↑  #SuchiLeaks: Is RJ Suchitra Karthik going to London for rehabilitation?
**தளிபேரு ஆறு** (*Taliperu River*) என்பது இந்தியாவின் சத்தீசுகரின் பிஜப்பூர் மாவட்டத்தில் உருவாகும் கோதாவரி ஆற்றின் ஒரு துணை ஆறு ஆகும். இது கோதாவரி ஆற்றின் இடது கரை துணை ஆறாகும். தளிபேரு தெலங்காணா கம்மம் மாவட்டத்தில் செர்லா அருகே அமைந்துள்ள சங்கமத்தின் வழியாக வடிகாலாகச் செல்கிறது.

இந்த பகுதியில் உருவாக்கப்பட்ட விரிவான கால்வாய் அமைப்புகள் மூலம் இந்த நதியில் வரும் நீர் விவசாய நோக்கங்களுக்காகப் பயன்படுத்தப்படுகிறது. இதற்காக ஆற்றில் **தளிப்பேறு திட்டம்** எனப்படும் அணை கட்டப்பட்டுள்ளது. தெலங்காணா மாநிலம் கம்மம் மாவட்டத்தில் உள்ள செர்லா கிராமம் மற்றும் மண்டலம் ஆகிய இடங்களில் அமைந்துள்ள நடுத்தர நீர்ப்பாசனத் திட்டம், தளிபேரு நீர்த்தேக்கம் என்று அழைக்கப்படுகிறது. இத்திட்டம் சுமார் 5.0 டிஎம்சி தண்ணீரைப் பயன்படுத்துகிறது. கம்மம் மாவட்டத்தில் உள்ள சேரலா மற்றும் தும்முகுடேம் மண்டலங்களில் சுமார் 24500 ஏக்கர் ஆயக்கட்டு இதன் மூலம் பாசனவசதியினைப் பெறுகின்றது.

மேற்கோள்கள்
-----------

1. ↑
2. ↑  Inc, Algoritmi Vision. "Taliperu River - Summarized by Plex.page". *Plex.page*. 2022-02-14 அன்று மூலம் பரணிடப்பட்டது. 2022-02-14 அன்று பார்க்கப்பட்டது.
**இனப்பாகுபாட்டை நீக்குவதற்கான பன்னாட்டு நாள்** (*International Day for the Elimination of Racial Discrimination*) ஆண்டுதோறும் மார்ச் 21 இல் கடைபிடிக்கப்படுகின்றது. 1960 ஆம் ஆண்டு மார்ச் 21 ஆம் நாளில் தென்னாப்பிரிக்காவின் ஷாடெங்கிலுள்ள ஷார்ப்வில் நகர்ப்புறத்தில் நிகழ்ந்த, இனவொதுக்கலுக்கு எதிரான அமைதிப்பேரணியின்போது அந்நாட்டுக் காவல்துறையினரால் 69 பேர் கொல்லப்பட்டனர். 

எல்லா வகை இனப்பாகுபாட்டையும் ஒழிக்க முயற்சிசெய்யுமாறு பன்னாட்டுச் சமூகத்தை வேண்டிய ஐக்கிய நாடுகள் பொதுச் சபை 1966 ஆம் ஆண்டில் மார்ச் 21-ஐ இனப்பாகுபாட்டை நீக்குவதற்கான பன்னாட்டு நாளாக அறிவித்தது.

தென்னாப்பிரிக்காவில் மனித உரிமைகள் நாளாகக் கடைபிடிக்கப்படும் இப்பொது விடுமுறை நாளில் இனவொதுக்கல் காலத்தில் மக்களாட்சிக்காகவும் மனித உரிமைகளுக்காகவும் போராடி உயிரிழந்தோர் நினைவுகூரப்படுகின்றனர்.

### கருப்பொருள்

ஒவ்வொரு ஆண்டும் இனப்பாகுபாட்டை நீக்குவதற்கான பன்னாட்டு நாள் ஒரு குறிப்பிட்ட கருப்பொருளைக் கொண்டுள்ளது:

* 2010: இனவாதத்தைத் தகுதியிழக்கு
* 2014: இனவாதம் மற்றும் இனப்பாகுபாட்டுக்கு எதிராக தலைவர்களின் பங்கு
* 2015: அவலத்திலிருந்து இன்றைய இனப்பாகுபாட்டுக்கு எதிராகக் கற்றல்
* 2017: புலம்பெயர்வுச் சூழலையும் உள்ளடக்கிய இனவாதத் தனியமைப்பும் வெறுப்புணர்வைத் தூண்டுதலும்

சான்றுகள்
---------

1. ↑   see UN Resolution 2142 (XXI) of 26 October 1966; "International Day for the Elimination of Racial Discrimination". United Nations. 13 May 2011 அன்று பார்க்கப்பட்டது.
2. ↑  Ms. Navanethem Pillay at United States Mission Geneva
3. ↑  *International Day for the Elimination of Racial Discrimination* on *un.org*
**ஜான் இசுபைட்சு** (ஆங்கில மொழி: *Jon Spaihts*) (பிறப்பு: பெப்ரவரி 4, 1970) என்பவர் அமெரிக்க நாட்டு திரைப்பட திரைக்கதை ஆசிரியர் மற்றும் நூலாசிரியர் ஆவார். இவர் 1996 ஆம் ஆண்டு முதல் தி டார்கெஸ்ட் ஹவர் (2011), ப்ரோமிதியஸ் (2012), பஸ்சேன்ஜ்ர்ஸ் (2016), தி மம்மி (2017), டுன் (2021) போன்ற பல திரைப்படங்களில் திரைக்கதை ஆசிரியராக பணியாற்றியுள்ளார். அத்துடன் 2016 ஆம் ஆண்டில் வெளியான மார்வெல் திரைப்படமான டாக்டர் ஸ்ட்ரேஞ்ச் என்ற படத்திலும் பணிபுரிந்துள்ளார்.

ஆரம்ப வாழ்க்கை மற்றும் கல்வி
----------------------------

இவர் பெப்ரவரி 4, 1970 ஆம் ஆண்டில் நியூயார்க் நகரில் கணினி நிரலாக்களரான ஜீன் மற்றும் மின்னணுப் பொறியியாளரான ஜிம் இசுபைட்சு ஆகியோருக்கு மகனாக பிறந்தார்.

மேற்கோள்கள்
-----------

1. ↑  Fleming, Mike Jr. (ஜூன் 18, 2014). "Marvel Setting Jon Spaihts To Script 'Doctor Strange'". *Deadline*. ஜூன் 22, 2014 அன்று மூலம் பரணிடப்பட்டது. ஜூன் 18, 2014 அன்று பார்க்கப்பட்டது.
2. ↑  Olson, Pamry (May 1, 2012), "*Prometheus* Screenwriter: Humans Will Never Reach Another Star, And Other Sobering Views On The Future", *Forbes*, p. 2, மே 2, 2012 அன்று மூலம் பரணிடப்பட்டது, May 2, 2012 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ஜான் இசுபைட்சு
கணிதத்தில், குறிப்பாக கருத்து இயற்கணிதத்தில், "ஒருங்கிணைந்து மூடியது" என்ற கருத்து குலம் மற்றும் வளையத்தில் வெவ்வேறு அா்த்தங்களை கொண்டது.

பரிமாற்று வளையங்கள்
-------------------

வளையம் S இல் உள்ள  பாிமாற்று வளையம்{\displaystyle R} ,ஆனது  S இல் ஒருங்கிணைந்து மூடியது என்பதின் பொருள்  என்னவென்றால்  {\displaystyle R} ஆனது S இல் உள்ள ஒருங்கிணைந்து மூடிய {\displaystyle R}க்கு சமம். அதாவது, R இல் கெழுக்களைக் கொண்ட  ஒவ்வொரு தலையொற்றை அடுக்குச்சார்பு *f*  யின் ஒவ்வொரு மூலமும் *S* யில் மட்டுமல்லாது {\displaystyle R} ஏதேனும் ஒருங்கிணைந்து மூடிய ஆட்களம் முழுவளையத்தினை சாராமல் இருந்தால், பின்னங்கள் புலத்தில் ஒருங்கிணைந்து மூடிய வளையம் என பாெருள்படும்.

ஒரு வளையம் ஆட்களமாக இல்லாதிருந்தால், பொதுவாக  ஒருங்கிணைந்து மூடியது என்பதன் பொருள் ஒவ்வொரு அண்மை வளையமும் ஒருங்கிணைந்து மூடிய ஆட்களம் ஆகும்.

சில வேளைகளில் ஒருங்கிணைந்து மூடிய ஆட்களம் "இயல்நிலை"  எனப்படுகிறது. இது ஒருங்கிணைந்து மூடியது என பெயரளவில் கருதப்படுகிறது. பெயாின் அலகாக்கல் என்பது, எளிமையாக சொன்னால்ஒருங்கிணைந்து மூடிய வளையங்களில் சிறப்பானது என பொருள்படும்.

வரிசைபடுத்தப்பட்ட குலம்
-----------------------

ஒரு வரிசைப்படுத்தப்பட்ட குலம் G ஒருங்கிணைந்து மூடியது எனில் G யில் உள்ள எல்லா உறுப்புகள்  *a* மற்றும் *b* களுக்கும், அனைத்து இயல்எண் n , *a**n* ≤ *b* எனில்   *a* ≤ 1 என்பது சாியாகும்.

இந்த பண்பு வரிசை குலம் ஒரு ஆா்க்கிமீடியன் என்பதை வலுவாக்குகிறது. பின்னல் வரிசை குலம் ஒருங்கிணைந்து மூடியது எனில் அது ஆா்க்கிமீடியனுக்கு சமமாகும். ஒவ்வொரு ஒருங்கிணைந்து மூடிய திசையுறு குலமும் பரிமாற்று குலம் ஆகும் என்பது ஆச்சாியப்படுத்தும்  தேற்றம் ஆகும்.ஒவ்வொரு திசையுறு குலமும் முழுப் பின்னல் வரிசை குலத்தில் பொதிந்துள்ளது  if and only if ஒருங்கிணைந்து மூடியது ஆகும்.  மேலும் ஒவ்வொரு ஆா்கிமீடியன் பின்னல் வரிசை குலமும் ஒரு பரிமாற்று ஆகும்.

மேற்கோள்கள்
-----------

* R. Hartshorne, *Algebraic Geometry*, Springer-Verlag (1977)
* M. Atiyah, I. Macdonald *Introduction to commutative algebra* Addison-Wesley Publishing Co. Reading, Mass.-London-Don Mills, Ont. 1969
* H. Matsumura *Commutative ring theory.* Translated from the Japanese by M. Reid. Second edition. Cambridge Studies in Advanced Mathematics, 8.
* A.M.W Glass, *Partially Ordered Groups*, World Scientific, 1999
| * பா
* உ
* தொ
 எரிமலை மற்றும்   ரியுகுயு தீவுகளுக்கான போர் |
| --- |
| இவோ ஜீமா – ஒகினவா – தென்கோ |

**ஐஸ்பெர்க் நடவடிக்கை** (Operation Iceberg) என்று குறிப்பெயரிடப்பட்ட **ஒகினவா சண்டை** (*Battle of Okinawa*) யப்பானிய ஒகினவா தீவுகளில் இரண்டாம் உலகப் போரின் பசிபிக் போரின் ஒரு அங்கமாக நடைபெற்ற மிகப்பெரிய ஈருடகச் சண்டையாகும். 1945 ஆம் ஆண்டின் மார்ச் கடைசி முதல் யூன் மாதம் வரை நடைபெற்றது.

இச்சண்டையில் பாவிக்கப்பட்ட துப்பாக்கிச் சூடுகளின் செறிவு, கப்பல்களின் எண்ணிகை, கவச வண்டிகள் போன்றவை காரணமாக இச்சண்டை ஆங்கிலத்தில் *டைப்பூன் ஃச்டீல்* (Typhoon of Steel; இரும்பு சுறாவளி) யப்பானிய மொழியில் *தெற்சுனோ அமே* (இரும்பு மழை) என அழைக்கப்பட்டது. சண்டையின் முன்னர் ஒகினவாவில் 435,000 பேர் வசித்தனர் இவர்களில் 75,000 முதல் 140,000 இச்சண்டைகளின் போது கொல்லப்பட்டனர்.

நேச நாடுகள் யப்பான் மீதான ஆக்கிரமிப்பு நடவடிக்கையான டவுன்ஃபோல் நடவடிக்கையின் (Operation Downfall) தொடக்கப்புள்ளியாக ஒகினவாவை பயன்படுத்தும் நோக்கத்தைக் கொண்டிருந்தன. இருப்பினும் டவுன்ஃபோல் நடவடிக்கையில் முன்னராக ஒகினவா சண்டையை தொடர்ந்து இரோசிமா, நாகசாகி நகரங்கள் மீதான ஐக்கிய அமெரிக்காவின் அணுகுண்டுத் தாக்குதல், இரசியா யப்பான் மீது போர் பிரகடனப்படுத்தல் போன்ற நிகழ்வுகள் காரணமாக யப்பான் சரணடைந்ததன் காரணமாக இரண்டாம் உலகப்போர் முடிவுற்றது.

மேற்கோள்கள்
-----------

1. ↑  The planning for the amphibious assault and ensuing battle was codenamed **Operation Iceberg** by the Allies.
2. ↑  Astor. pp 508
**ஒக்கநாநாடு திரவிளங்கேஸ்வரர் கோயில்** தமிழ்நாட்டில் தஞ்சாவூர் மாவட்டம், ஒக்கநாநாடு என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் திருவிளங்கேஸ்வரர், திருவிளங்க நாயகி சன்னதிகளும், விநாயகர், தெட்சிணாமூர்த்தி, சுப்ரமணியர், வள்ளி, தெய்வானை, துர்க்கை, சண்டிகேஸ்வரர், நவக்கிரகம், நந்தி, பலிபீடம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
1873 இல் மீளமைக்கப்பட்ட சீபேசின் வடிவமைப்பு
**ஒகஸ்டஸ் சீபே** அல்லது **கிஸ்டியன் அகஸ்டஸ் சீபே** (*Christian Augustus Siebe*; 1788 – ஏப்ரல் 15, 1872) என்பவர் செருமனியில் பிறந்த ஒரு பிரித்தானிய பொறியியளாளர் ஆவார். இவரது நீராடிக் கருவிக்கான பங்களிப்பானது முக்கியமானது. சக்சொனி நகரில் 1788 இல் பிறந்தார். இவரது ஆரம்ப கால வாழ்க்கை பற்றி மிகச் சிறிய அளவே அறியப்பட்டுள்ளது.

நீர்மூழ்கும் துறைக்குப் பங்களிப்புகள்
-------------------------------------

1830 களில், டீன் சகோதரர்கள் இவரை நீர் அடியில் பயன்படும் புகை தலைக்கவசத்தின் வித்தியாசமான வடிவத்தை அமைக்குமாறு பணித்தனர். பின்னர் இவரையே அவர்கள் நிரிற்கு அடியில் பயன்படும் பல்வேறு தலைக் கவசங்களை அமைக்குமாற வேண்டிக்கொண்டனர். ஜேர்ஜ் எட்வாட் என்பவர் செய்த கருவியை மேலும் மெருகூட்டி சீபே தன்னுடைய வடிவமைப்பைத் தயாரித்துக்கொண்டார்.

ஏனைய கண்டுபிடிப்புகள்
---------------------

* 1828 இல் சுற்றும் நீர் இறைப்பான் உரிமைப் படுத்தப்பட்டது
* கடதாசி தயாரிக்கும் இயந்திரம்
* நிறை காட்டும் தராசு
* பனி செய்யும் இயந்திரம்

1851, 1855 இல் நடந்த கண்காட்சிகளில் சீபே பல பதக்கங்களை வென்றார்.

ஏப்ரல் 15, 1872 இல் நாட்பட்ட நுரையீரல் அடைப்பு நோயால் இலண்டனில் உள்ள அவரது வீட்டில் மரணமடைந்தார்.

குறிப்புகள்
-----------

1. ↑  Acott, C. (1999). "JS Haldane, JBS Haldane, L Hill, and A Siebe: A brief resume of their lives.". *South Pacific Underwater Medicine Society Journal* **29** (3). பன்னாட்டுத் தர தொடர் எண்:0813-1988. இணையக் கணினி நூலக மையம்:16986801.. பார்த்த நாள்: 2008-07-13.

வெளி இணைப்புகள்
---------------

விக்கிமீடியா பொதுவகத்தில்,  
 ***Augustus Siebe***   
என்பதின் ஊடகங்கள் உள்ளன. 

* Historical Diving Society
* Siebe
* Augustus Siebe
**ஆர்மோன் மருத்துவம் அல்லது இயக்குநீர் மருத்துவம்** (ஆங்கில மொழி: *Hormone therapy*) என்பது ஆர்மோன் என்றறியப்படும் இயக்குநீரைப் பயன்படுத்திச் செய்யப்படும் ஒரு மருத்துவச் சிகிச்சை முறை. ஆர்மோன்கள் என்பவை நாளமில்லா சுரப்பிகளில் தோற்றுவிக்கப்படும் மிக முக்கியமான வேதிப்பொருட்களாகும். இவை உடலின் பல பகுதிகளிலும் பயன்படுகின்றன. சூல்பை, தைராய்டு, பிசூட்டரி போன்றவை மிக முக்கியமான ஆர்மோன் சுரப்பிகளாகும். புற்றுநோய் மருத்துவத்தில் ஆர்மோன்கள் முக்கியப் பங்கினை வகிக்கின்றன.
எனினும் ஆர்மோன் மருத்துவம் முதல்நிலை மருத்துவமுறை ஆகாது. அறுவை மருத்துவம், கதிர் மருத்துவம் ஆகியவற்றைத் தொடர்ந்து ஆர்மோன் மருத்துவம் மேற்கொள்ளப்படுகிறது.

வேறுபாடு
--------

சில வேளைகளில் ஆர்மோனின் அளவு குறையும் போது அதனை ஈடுசெய்ய ஆர்மோன்கள் பரிந்துரைக்கப்படுகின்றன. இது ஆர்மோன் ஈடுசெய் மருத்துவம் எனப்படும். ஆர்மோன் மருத்துவமும் ஆர்மோன் ஈடுசெய் மருத்துவமும் முற்றிலும் மாறுபட்டவையாகும். இவை இரண்டினையும் ஒன்றெனக் கருதக்கூடாது. எடுத்துக்காட்டாக ஆர்மோன் ஏற்கும் மார்பகப்புற்றுநோய்க்கும் ஏற்காத மார்பகப்புற்றுநோய்க்கும் தனித்தனி மருந்துகள் உள்ளன.

மார்பகப்புற்றுநோய் சிகிச்சை
---------------------------

முலைப்புற்றுக்கு இரு வழிகளில் ஆர்மோன் மருத்துவம் மேற்கொள்ளப்படுகிறது. 

1. எசுட்ரசன் ஆர்மோனின் அளவை உடலில் குறைப்பது
2. எசுட்ரசன் செயல்பாட்டினைக் கட்டுப்படுத்துவது

பெரும்பகுதி எசுட்ரசன் சூலகங்களில் உற்பத்தியாகின்றது. எசுட்ரசன் ஏற்புநிலை மார்பகப்புற்றை வளரச் செய்கின்றது. எனவே எசுட்ரசனின் அளவைக் குறைப்பது அல்லது தடுப்பது மார்பகப்புற்று வளருவதையும், மறுபடியும் வளருவதையும் தடுக்க உதவும். இந்த மருந்துகள் எசுட்ரசன் ஆர்மோனை ஏற்காத மார்பகப்புற்று நோயாளிகளிடம் பயன்தராது.

எசுட்ரசனைக் குறைக்கச் சிலவேளைகளில் சூலகங்களும் பாலோப்பியன் குழாய்களும் அறுவைமூலம் நீக்கப்படுகின்றன. டமாகிசிபென், லிட்டரசால், பாக்டிடாக்செல் போன்ற மாத்திரைகள் மார்பகப்புற்று நோயாளிகளுக்குப் பரிந்துரைக்கப்படுகின்றன.

புராசுடேட் புற்றுநோய் சிகிச்சை
------------------------------

புராசுடேட் புற்று வளர டெசுட்டோசுடரான் என்ற இயக்குநீர் உதவுகிறது. இந்த இயக்குநீர் சுரப்பதைக் கட்டுப்படுத்த விரைநீக்கம் செய்யப்படுவதுண்டு.

உசாத்துணைகள்
------------

* பாபா அணு ஆய்வு மையக்குறிப்பு

சான்றுகள்
---------

1. ↑  Early Breast Cancer Trialists' Collaborative Group (23 July 2015). "Aromatase inhibitors versus tamoxifen in early breast cancer: patient-level meta-analysis of the randomised trials". *The Lancet*. doi:10.1016/S0140-6736(15)61074-1.
காந்தம் என்பது வடமுனை-தென்முனை ஆகிய இரண்டும் சேர்ந்தே இருப்பது. ஆனால் மின்சாரத்தில் நேர்மின்மம், எதிர்மின்மம் என்று தனித்தனியாக இருப்பது போல காந்தத்திலும் **ஒருமுனையான காந்தத் துகள்** அல்லது இயக்கம் தனியாக இருக்குமா எனப் பல பத்தாண்டுகளாக அறிவியலாளர் தேடி வந்துள்ளனர். 1931 ஆம் ஆண்டில் பால் டிராக் (Paul Dirac) என்னும் புகழ்பெற்ற இயற்பியலாளர் அப்படிப்பட்ட தனியான ஒருமுனைக் காந்தம் கருத்தியலாக இருக்கக்கூடும் என்று கணித்து நிறுவியுள்ளார். ஆனால் முதன்முதலாக ஓர் இயல்பொருளில் ஒருமுனைக் காந்தம் இருப்பதாக செப்டம்பர் 4, 2009 ஆம் நாளன்று வெளியான சயன்சு (Science) என்னும் ஆய்விதழில் ஆய்வாளர்கள் அறிவித்துள்ளார்கள்.
. செருமனியில் உள்ள பொருளறிவியல், ஆற்றல் பற்றிய ஆய்வுக்கான பெர்லின் எல்மோட்ஃசு நடுவகம் (Helmholtz-Zentrum Berlin für Materialien und Energie (HZB)) என்னும் நிறுவனத்தைச் சேர்ந்த யோனதன் மோரிசு (Jonathan Morris), ஆலன் டென்னன்ட் (Alan Tennant) என்பவர்கள் மற்ற ஆய்வக ஆய்வாளர்களுடன் சேர்ந்து ஒருமுனைக் காந்தத்தை டிசுப்புரோசியம் டைட்டனேட் (Dysprosium Titanate) என்னும் படிகப்பொருளில் கண்டுபிடித்துள்ளார்கள். இப்பொருளானது ஒருப்படாமல் முரணுறும் காந்தத்தன்மை கொண்ட பொருளின் மீது வைத்த சுழனிய உறைபனி (spin ice)என்னும் வகையான பொருளில் கண்டுபிடிக்கப்பட்டுள்ளது. இதன் பயனாய் மின்சாரம், மின்னோட்டம் என்பது போல காந்தமம், காந்தவோட்டம் முதலான புதுத் துறைகள் வளர வாய்ப்புள்ளது. ஆங்கிலத்தில் மின்சாரத்தைக் குறிக்கும் எலக்ட்ரிசிட்டி (electricity) என்பது போல மாக்னட்ரிசிட்டி (magnetricity) என்னும் ஒரு புதுச்சொல்லும் உருவாகி உள்ளது.

அடிக்குறிப்புகளும் மேற்கோள்களும்
--------------------------------

1. ↑  
"Magnetic Monopoles Detected In A Real Magnet For The First Time". Science Daily. 2009-09-04. 2009-09-04 அன்று பார்க்கப்பட்டது. Italic or bold markup not allowed in: `|publisher=` (உதவி)
2. ↑  
D.J.P. Morris, D.A. Tennant, S.A. Grigera, B. Klemke, C. Castelnovo, R. Moessner, C. Czter-nasty, M. Meissner, K.C. Rule, J.-U. Hoffmann, K. Kiefer, S. Gerischer, D. Slobinsky, and R.S. Perry (2009-09-03). "Dirac Strings and Magnetic Monopoles in Spin Ice Dy2Ti2O7". Science, DOI: 10.1126/science.1178868. 2009-09-04 அன்று பார்க்கப்பட்டது. Unknown parameter `|submitted=` ignored (உதவி); Italic or bold markup not allowed in: `|publisher=` (உதவி)CS1 maint: multiple names: authors list (link)
**மிகவும் அமைதிமிக்க செனோவாக் குடியரசு** (இத்தாலியம்: *Repubblica di Genova*, இலிகுரியன்: *Repúbrica de Zêna*) வடமேற்கு இத்தாலியக் கடலோரத்தில் இலிகுரியாவில் 1005 முதல் 1797 வரை இறையாண்மையுடன் இருந்த நாடாகும்; 1347 முதல் 1768 வரை கோர்சிகா இதன் அங்கமாக இருந்தது. நடுநிலக்கடல் பகுதியில் பல்வேறு நிலப்பகுதிகள் இதன் கட்டுப்பாட்டில் இருந்தன. 

இத்தாலிய இராச்சியத்தின் கீழ் செனோவா தன்னாட்சி பெற்றிருந்ததிலிருந்து துவங்கிய இவ்வரசு பிரான்சின் முதலாம் நெப்போலியன் கீழான முதல் பிரெஞ்சுக் குடியரசு கையகப்படுத்தியபோது முடிவுக்கு வந்தது. இதற்கு மாற்றாக இலிகுரியக் குடியரசு நிறுவப்பட்டது. 1768ஆம் ஆண்டு வெர்சாய் உடன்பாட்டுடன் கோர்சிகா பிரிந்தது. இலிகுரியன் குடியரசை 1805இல் முதலாம் பிரஞ்சு பேரரசு கைப்பற்றியது; 1814இல் நெப்போலியனின் தோல்விக்குப் பிறகு சிறிது காலத்திற்கு மீளவும் நிறுவப்பட்டது. ஆனால் 1815இல் சார்தீனியா இராச்சியம் இதனைக் கைப்பற்றியது. 

1100க்கு முன்னதாக செனோவா தன்னாட்சி பெற்ற நகர அரசு நிலை பெற்றிருந்தது. புனித உரோமைப் பேரரசு மேற்பார்வையில் செனோவாவின் பேராயர் நகரத்தலைவராக விளங்கினார். இருப்பினும் உண்மையான அதிகாரம் நகர மக்களால் தேர்ந்தெடுக்கப்பட்ட பல *கான்சுல்*களின் வசம் இருந்தது. வெனிசு, பீசா, அமால்பி போன்று செனோவாவும் "கடல்சார் குடியரசுகள்" (*Repubbliche Marinare*) என்றழைக்கப்பட்டது; வணிகம், கப்பல் கட்டுதல் மற்றும் வங்கித்தொழில் இவற்றின் ஆதரவினால் நடுநிலக் கடல் பகுதியில் மிகுந்த வலிமையான கடற்படையை வைத்திருந்தது. செனோவாக் குடியரசில் தற்கால இலிகுரியா, பியத்மாந்து, சார்தீனியா, கோர்சிகா, நீசு நிலப்பகுதிகளும் திர்ரேனியக் கடலின் முழுக்கட்டுப்பாடும் இருந்தது. சிலுவைப் போர்களில் கலந்து கொண்டதால் மத்திய கிழக்கு நாடுகளிலும், ஏஜியன் கடற்பகுதியிலும் சிசிலியிலும் வடக்கு ஆப்பிரிக்காவிலும் செனோவாவின் குடிமைப்பகுதிகள் நிறுவப்பட்டன.